钦定古今图书集成/历象汇编/岁功典/第107卷 > 《淮南子》 > 天文训
## 钦定古今图书集成/历象汇编/岁功典/第107卷 > 《淮南子》 > 天文训

“日。出于旸谷，浴于咸池，拂于扶桑，是谓晨明；登于扶
桑，爰始将行，是谓朏明；至于曲阿，是谓旦明；至于曾
泉，是谓早食；至于桑野，是谓晏食；至于衡阳，是谓隅
中；至于昆吾，是谓正中；至于鸟次，是谓小还；至于悲
谷，是谓晡时；至于女纪，是谓大还；至于渊虞，是谓高
舂；至于连石，是谓下舂；至于悲泉。爰止其女，爰息其”
马，是谓“县车。”至于虞渊，是谓黄昏；至于蒙谷，是谓“定
昏。”日入于虞渊之汜，曙于蒙谷之浦。行九州七舍，有
五亿万七千三百九里。禹以为“朝昼昏夜。”